Аксайра г1уллакх чекх а даьлла, Ермоловна т1е схьа а веана барт чекхбаккха дагахь хилира Таймин Бийболат. Эццахь гучуделира иза ара ма валийта аьлла омра Ермоловс дина хилар. Дуьхьалваьллачу Аксай г1опан коменданта Бийболатана хаийтира, къаьсстина долу омра даллац и аравалийта шен йиш яц аьлла. Амма нохчий а бацара Ермоловна ма-мотту сонта. Бийболат, цхьа а дуьхьало ца еш сецира г1опахь. «Со х1умма а эшна вац, сан 1алашо кхочушхилла, сол а тоьлла болу нах арахецна» элира цо.